之前見到好多人黎K11 Musea 既純素雪糕店 今次終於到我啦  紅肉火龍果配菠蘿加薑味雙色雪糕 紅肉火龍果味雪糕好清新 有粒粒火龍果核 口感豐富 佢隔離嘅菠蘿加薑味就酸酸地 既清新又開胃   班蘭心太軟配榴槤及開心果雪糕 班蘭心太軟既流心醬好多 班蘭味好重 榴槤雪糕好受歡迎 好多食客都係叫呢隻味  雖然我本身唔太鍾意食榴槤 不過都覺得好香好滑 仲有開心果雪糕都好creamy呀   玫瑰薄荷綠茶 味道清新 薄荷味唔會蓋過清新嘅玫瑰花香   呢間鋪既雪糕同飲品都冇蛋同奶 啱曬素食者同乳糖不耐症患者 另外佢哋餐廳最新出養生既全素中湯 等我下次試下先